Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: a 13/1998. (III. 25.) MKM rendelethez
Paragraph Index: 381

5. A képzés főbb tanulmányi területei és arányai 5.1. Alapozó ismeretek és gyakorlati készségek A segítő kapcsolat elméleti alapjai, a rendszerszemlélet, a terepkompetencia és segítő kapcsolati etika. Önismereti gyakorlat és csoportdinamikai tréning. E terület a képzési idő legalább 5%-át alkotja, legfeljebb 7 kreditet tehet ki. 5.2. Szaktudományi elméleti ismeretek A szuperviziós folyamat és értékelése, szerződés és szetting; a szupervizió elmélete, története és irányzatai; a szupervizió formái, típusai, alkalmazási területei; a szuperviziós tartalmak elméletei; a szupervizó gyakorlatának elméletei; a szupervizió gyakorlatának módszertana; alkalmazott szupervizió; a szupervizió mint tanulás, folyamat és értékelés. E terület legalább 360 tanórát (26 kreditet) tesz ki. 5.3. Szakmai gyakorlati készségfejlesztés Egyéni és csoportos szupervizió, valamint tanszupervizió, intervenciós technikák alkalmazása a szupervizióban, a szuperviziós folyamat elemzése és értékelése; team szupervizió, szervezeti tanácsadás és fejlesztés, szervezetelemzés, vezetési és szereptanácsadás, peer-szupervizió. E terület legalább 400 tanórát (29 kreditet) és legalább 10 kreditértékű terepgyakorlatot tesz ki. 5.4. Kiegészítő tárgyak: Számítás- és videotechnika, jogi alapismeretek, segítő kapcsolati etika. A kiegészítő tárgyak a képzési idő legfeljebb 3%-át alkothatja, maximum 3 kreditértékben.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes